Wat hier onder geskryf staan, is die mening van ‘n bekwame en gesiene man wat nie altyd bekend is vir sy konserwatiewe menings nie. Gaan dink goed daaroor na:
Selfs betogers wat die afgelope week die deure van die parlement wou afbreek, sal nie genoeg wees om die party se koers te verander nie.
“Ons het al dikwels gehoor dat die regering nie sulke dinge sal doen nie weens die ekonomiese skade wat dit in Suid-Afrika sal aanrig. Dit is naïef. ”
My kollega dr. Anthea Jeffery het die volgende oor die NDR geskryf: “Die NDR bied, volgens die SAKP, die ‘reguitste’ pad na ’n sosialistiese en dan kommunistiese toekoms vir Suid-Afrika. Oor die algemeen glo die ANC dat hy nou genoeg beheer oor die polisie, leër, staatsdiens, regbank, media, sakeondernemings en ander meningsvormers het om te kan voortgaan met radikale ‘ekonomiese’ transformasie in hierdie tweede fase van die NDR.”
Uiteindelik sal die staat so magtig wees dat wanneer gewone mense besef hoe hulle gemanipuleer is, daar niks sal wees wat hulle kan doen om dit te weerstaan nie. Kyk net hoe rustig het ANC-leiers die afgelope week in die parlement gesit en hande klap, selfs al het die minister van finansies vir hulle verduidelik hoe die ekonomie tot niet gaan, en die oorverdowende knal van skokgranate buite die deure hoorbaar was. Die ekonomiese agteruitgang van Suid-Afrika kwel hulle glad nie.